GALERIE FOTO Întrebat despre ce sfat i-ar da lui Ianis, Hagi senior a oferit un răspuns concret
Gică Hagi a oferit un sfat valoros pentru echipa națională a României înaintea EURO 2024.
Întrebat ce sfat i-ar da fiului său, Ianis Hagi, "Regele" a ales să transmită un mesaj pentru toți jucătorii convocați de Edi Iordănescu.
"Maradona din Carpați" a precizat că succesul vine prin echipă și că fiecare jucător are un rol important în obținerea rezultatelor dorite. Tehnicianul a evidențiat importanța unei abordări unitare și a unui joc solid atât în apărare, cât și în atac.
În plus, Gheorghe Hagi a încurajat echipa să meargă cu încredere și curaj spre EURO 2024. Antrenorul celor de la Farul Constanța le-a transmis că nu au nimic de pierdut ci doar de câștigat în acest turneu final.
”(Care ar fi sfatul lui Hagi senior pentru Hagi juniori înaintea acestui EURO?) Tuturor, nu doar lui, tuturor. Nu trebuie să vorbim individual pentru că totul e colectiv. Echipa câştigă meciurile, jucătorii fac diferenţa. Trebuie să joci ca echipă foarte bine. Dacă faci ambele faze foarte bine, atunci cu siguranţă o să vină şi rezultatele.
Grupul e foarte bun. Edi Iordănescu a creat un grup foarte bun. Ei trebuie să meargă convinşi, să creadă şi să aibă curaj. Nu au nimic de pierdut, au numai de câştigat. Ce a fost greu, au făcut. Au intrat în istoria României pentru că s-au calificat la Europene, dar lucrul ăsta trebuie să le dea adrenalină şi ambiţie şi mai mari.
Reprezintă România la un Campionat European, unde toate echipele sunt bune şi trebuie să încerci să faci să ai rezultate”, a declarat Gică Hagi, la EuroCast 2024.
PROGRAM ROMÂNIA la EURO 2024
17 iunie 2024
- Belgia - Slovacia (Frankfurt)
- ROMÂNIA - Ucraina (Munchen)
21 iunie 2024
- Slovacia - Ucraina (Düsseldorf)
22 iunie 2024
- Belgia - ROMÂNIA (Koln)
26 iunie 2024
- Slovacia - ROMÂNIA (Frankfurt)
- Ucraina - Belgia (Hamburg)
Urmăriți SPORT.RO și pe Google News